वो मेरे ऐन सामने आ खड़ी हुई थी कुछ दिन पहले सुबह सुबह उसका फोन आया था कि कुछ रोज़ बाद वो मेरे शहर आ रही है क्या मैं उस से मिलना पसंद करूँगी? और मेरे मुँह से हाँ निकल गया था बाद में कितनी बार सोचा कि मना कर दूँ कुछ भी बहाना बना दूँगी कहीं बाहर जाना है या मेहमान आ गए हैं या सीधे ही कह दूँ नहीं मिलना चाहती पर शायद मैं खुद भी उसे देखना चाहती थी जिस दिन से सुना वो आ रही है मुझे कुछ होता रहा आने से एक दिन पहले उसका फोन फिर आया था उसी ने कहा था कि वो घर पर नहीं कहीं बाहर मिलना चाहती है हो सके तो किसी गार्डन में और मैं फिर हाँ कह बैठी थी मुझे खुद के ऊपर क्रोध भी आया कि क्यों मैं उसकी हर बात माने जा रही हूँ पर अब तो निर्णय ले लिया गया था मैं पार्क के गेट के आस पास चक्कर काट रही थी यही तय पाया गया था कि ठीक एक बजे हम उद्यान के प्रवेश द्वार पर मिलेंगे और अब एक बजकर बीस मिनट होने को आये थे, कैसी लापरवाही है क्या उसे फोन करूँ? आगे-